«nettoklasseversjon»

AVTALE OM DISTRIBUSJON AV VERDIPAPIRFOND GJENNOM Custodian

**MELLOM**

**DISTRIBUTØR SOM BENYTTER CUSTODIAN**

Org.nr (heretter kalt Distributør)

**OG**

**FONDSFORVALTNINGSSELKAP**

Org.nr

(heretter kalt Leverandør)

1. **DEFINISJONER**

Avtale Denne avtalen med vedlegg og sist oppdaterte endringer.

Verdipapirfond De verdipapirfond med andelsklasser som fremgår av vedlegg 2.

Kunde Kunde som via Distributør kjøper andeler i Leverandørs Verdipapirfond og som står oppført som reell eier av fondsandelene i Distributørs egen kundefortegnelse.

Distributør Avtalepart til denne Avtale og som skal formidle andeler i Verdipapirfond til Kunder. Distributørens navn skal fremkomme av Forvalterkonto i Leverandørs andelseierregister for Verdipapirfond. Distributør fører selv fortegnelse over Kunders andeler i Verdipapirfond, som er registrert på Forvalterkonto i Custodians navn i Leverandørs andelseierregister.

Custodian Institusjon som opptrer som forvalter/nominee i Verdipapirfonds andelseierregister på vegne av Distributør og som har inngått avtale med Distributør om å levere ulike tjenester til Distributør knyttet til oppbevaring av Kundeporteføljer, teknisk løsning for formidling av tegninger og innløsninger i Leverandørs Verdipapirfond, oppgjør mv. Distributør kan kun benytte Custodians som fremgår av vedlegg 9 til denne avtalen. Avtalen forutsetter at Custodian som benyttes av Distributør i tilknytning til denne avtalen har tillatelse fra Finanstilsynet i Norge til å stå oppført som forvalter/nominee i verdipapirfonds andelseierregister i stedet for reell eier av andelene.

Part(ene) Distributør og Leverandør i fellesskap, eller en av de som avtaleparter til denne Avtalen.

Kundeportefølje Andeler i Verdipapirfond som tilhører Distributørs Kunder. Kundeporteføljer skal være registrert i de aktuelle Verdipapirfondenes andelseierregistre på Forvalterkonto som Custodian fører særskilt for Distributør.

Forvalterkonto Konto i Verdipapirfondets andelseierregister der Custodian på vegne av Distributør føres inn i andelseierregisteret i stedet for Kunde/reell eier. Distributørs navn skal fremkomme på Forvalterkonto.

Leverandør Avtalepart til denne Avtale og som forvalter eller videreformidler Verdipapirfond.

Informasjonsmateriell Leverandørs lovpålagte nøkkelinformasjon, prospekt og eventuelt annet materiell som forklarer Verdipapirfondets egenskaper og risiko.

US Person Fysisk eller juridisk person som faller inn under definisjonen av «US Person» i henhold til Regulation S under U.S Securities Act of 1933, og inkluderer blant annet enhver fysisk person bosatt i USA og et ethvert selskap, partnerskap eller annen enhet som er organisert eller inkorporert under amerikansk lovgivning.

1. **AVTALENS INNHOLD**

Denne Avtale består av:

* Avtale om distribusjon av verdipapirfond
* Vedlegg:

Vedlegg 1: Kontaktpersoner

Vedlegg 2: Verdipapirfond som omfattes av Avtalen

Vedlegg 3: Rutiner og retningslinjer for effektuering av ordrer gjennom Custodian

Vedlegg 4: Registrering i motpartsdatabase

Vedlegg 5: Tillatelser
Vedlegg 6: Signaturliste

Vedlegg 7: Custodians som kan benyttes for avtalen

Ved motstrid mellom Avtalen og vedleggene, har vedleggene forrang.

1. **PARTENE**

Leverandør er et selskap med konsesjon som forvaltningsselskap for verdipapirfond (UCITS) og alternative investeringsfond (AIFMD), samt konsesjon til å yte aktiv forvaltning etter verdipapirhandelloven samt tilleggstjenestene investeringsrådgivning og oppbevaring og forvaltning av fondsandeler i henhold til den til enhver tid gjeldende lovgivning.

**Og**

**Alt 1:** Distributør er et selskap med konsesjon som verdipapirforetak i henhold til den til enhver tid gjeldende lovgivning.

**Eller**

**Alt 2:** Distributør er et selskap med konsesjon til å drive forvaltning av verdipapirfond i henhold til den til enhver tid gjeldende lovgivning.

**Eller**

**Alt 3:** Distributør er et selskap med konsesjon som bank i henhold til den til enhver tid gjeldende lovgivning.

Distributør skal kun tegne og innløse andeler i Verdipapirfond gjennom Custodians som er angitt i vedlegg 9 til denne Avtale.

Partene skal oppnevne særskilte kontaktpersoner for forhold knyttet til denne Avtale. Ved skifte av hovedansvarlig kontaktperson skal motparten straks informeres. En oversikt over kontaktpersonene fremgår av vedlegg 1.

1. **FORMÅL**

Partene har blitt enige om å samarbeide om formidling av de Verdipapirfond som fremgår av vedlegg 2. Vedlegg 2 angir også i hvilke markeder fondene kan markedsføres.

Formidling skjer etter en ordning hvor Distributør formidler ordre i Verdipapirfond på vegne av egne Kunder, men hvor Kundenes andeler registreres på Custodians Forvalterkonto i Leverandørs andelseierregister. Distributør er selv kontofører for sine Kunder og fører i sitt eget system fortegnelse over Kundenes innehav av andeler i Leverandørs Verdipapirfond. Distributørs fortegnelse skal reflektere Kundenes samlede innehav på Distributørs Forvalterkonto gjennom sin Custodian.

1. **OFFENTLIGE TILLATELSER - OVERHOLDELSE AV LOVER OG REGLER**
	1. *Etterlevelse av lover, forskrifter og normer*

Partene plikter å være kjent med og etterleve de til enhver tid gjeldende lover, forskrifter og bransjenormer som er relevante for den enkelte parts virksomhet. Dette omfatter blant annet lov om verdipapirfond, lov om forvaltning av alternative investeringsfond og lov om verdipapirhandel, alle med tilhørende forskrifter, lov om tiltak mot hvitvasking og terrorfinansiering, Foreign Account Tax Compliance Act (FATCA) og Common Reporting Standards (CRS) som implementert i skatteforvaltningsloven og tilhørende forskrift, retningslinjer, anbefalinger, rundskriv og «Q&As» fra tilsynsmyndigheter (herunder Finanstilsynet og ESMA) samt retningslinjer knyttet til markedsføring og formidling av verdipapirfond i Norge og øvrige relevante bransjenormer utarbeidet av Verdipapirfondenes forening. Distributør skal sikre at virksomheten drives med høy etisk standard og skal ikke foreta handlinger som kan skade Leverandørs virksomhet, omdømme, og/eller merkenavn.

* 1. *Offentlige tillatelser*

Partene plikter å inneha de nødvendige konsesjoner og tillatelser som til enhver tid kreves for å inngå og etterleve Avtalen i tråd med gjeldende regelverk.

* 1. *FATCA*

Partene plikter å registrere seg hos amerikanske skattemyndigheter for FATCA-formål etter regler og retningslinjer gitt av amerikanske skattemyndigheter. Distributørs GIIN nr. fremgår av vedlegg 6. Enhver endring i en Parts FATCA-status skal umiddelbart meddeles den annen Part.

* 1. *Autorisasjonsordning for finansielle rådgivere* [**ALTERNATIV**]

Distributør skal påse at relevante personer autoriseres i samsvar med autorisasjonsordning for finansielle rådgivere. Distributør skal oversende en liste over autoriserte rådgivere ved forespørsel fra Leverandør.

*5.5 Behandling av personopplysninger*

Partene er ansvarlig for at behandlingen av personopplysninger skjer i henhold til gjeldende lovverk. Distributør behandler selv alle personopplysninger relatert til Kunde, og forestår dermed ingen behandling av personopplysninger på vegne av Leverandør.

1. **DISTRIBUTØRenS OPPGAVER OG ANSVAR**
	1. *Generelt*

Avtalen gir Distributør rett til å formidle ordre i Verdipapirfond gjennom Custodian som er oppført i Leverandørs andelseierregister med Forvalterkonto. Custodian skal ha åpnet særskilt konto i eget navn på vegne av Distributør i Leverandørs andelseierregister og påse at Distributørs navn fremkommer i andelseierregisteret sammen med Custodians navn.

Avtalen begrenser ikke Distributørs rett til å tilby verdipapirfond forvaltet av andre forvaltningsselskaper. Avtalen begrenser heller ikke Leverandørs rett til å formidle, eller inngå avtaler om formidling av, Verdipapirfond gjennom andre distributører.

Distributør plikter å inngå finansavtale med den enkelte Kunde og oppfylle sine opplysningsplikter etter lov om finansavtaler(finansavtaleloven) med tilhørende forskrifter.

Verdipapirfondene er ikke registrert i henhold til United States Securities Act av 1933 eller U. S. Investment Companies Act 1940 eller annen amerikansk lovgivning. På bakgrunn av dette kan Verdipapirfondene ikke markedsføres, formidles eller på annen måte distribueres til US Persons.

Distributør skal som del av kundekontrollen, jf. punkt 6.8, undersøke og avdekke hvorvidt en kunde er en US Person.

Dersom Leverandør er tilknyttet en motpartsdatabase for distributøroppfølging ("Know Your Distributor"; KYD), jf. vedlegg 6, er Distributør til enhver tid forpliktet til å opprettholde en oppdatert profil i den aktuelle motpartsdatabasen.

* 1. *Opplysnings- og rapporteringsplikt*

Distributør er forpliktet til å overholde de informasjonskrav som til enhver tid gjelder overfor andelseiere i verdipapirfond, herunder, men ikke begrenset til, informasjonskrav i verdipapirfondloven kapittel 8, lov om forvaltning av alternative investeringsfond kapittel 4, og varsling til andelseierne i forbindelse med endring av vedtekter. Distributør skal gi Kunder beholdnings- og realisasjonsoppgaver i henhold til de til enhver tid gjeldende bestemmelser.

Distributør har ansvaret for å gjennomføre all myndighetspålagt rapportering i henhold til de til enhver tid gjeldede lover eller forskrifter. Herunder skal Distributør levere ligningsoppgaver og kontrolloppgaver til henholdsvis skattemyndigheter og Kunde, i henhold til de til enhver tid gjeldene krav.

Distributør skal på forespørsel bekrefte at rapporteringsplikter som nevnt ovenfor er overholdt. Alle kostnader forbundet med slik rapportering skal bæres av Distributør.

Dersom Distributør ikke overholder sin opplysnings- eller rapporteringsplikt iht. dette punkt anses det som vesentlig mislighold iht. punkt 15.

* 1. *Vederlag*

[**ALTERNATIV, dersom Distributør ikke beholder vederlag. Punkt 8 og Vedlegg 4 faller i så fall bort.**]

Vederlag som skal tilføres Distributør fra Leverandør skal i sin helhet videreføres til Kundene, og kan ikke komme Distributøren til gode gjennom motregning eller lignende.

* 1. *Produkthåndtering*

Distributør plikter å ha hensiktsmessige rutiner for produkthåndtering i tråd med de til enhver tid gjeldende regler.

Som angitt i punkt 7.2 skal Leverandør gi opplysninger om den identifiserte målgruppen, samt eventuell negativ målgruppe for det enkelte Verdipapirfondet. Distributør skal foreta egne vurderinger av om Verdipapirfondet samsvarer med behovene, egenskapene og målene, herunder eventuelle bærekraftsrelaterte mål, til den identifiserte målgruppen som del av sin egen produkthåndteringsprosess. Dersom vurderingene som utføres avviker fra Leverandørens identifiserte målgruppe skal Distributør oppfylle de informasjonskrav som følger av de til enhver tid gjeldende regler om dette.

Dersom Leverandøren opplyser om endringer i den identifiserte målgruppen, plikter Distributøren straks å etterleve dette, herunder iverksette endringer i distribusjonsprosessen, dersom dette vurderes å være nødvendig.

* 1. *Investeringsrådgivning og/eller porteføljeforvaltning*

Avtalen innebærer ikke at Distributør yter investeringsrådgivning og/eller porteføljeforvaltning på vegne av Leverandør. Distributør som yter slike tjenester, skal påse at det ikke feilaktig fremstår som at dette er tjenester Distributør yter på vegne av Leverandør.

Distributør innestår for at egne ansatte har den kompetanse som kreves for å yte investeringsrådgivning og eller porteføljeforvaltning av tilstrekkelig høy kvalitet, og at investeringstjenesten(e) ytes i samsvar med gjeldende tillatelser, lover og regler mv. iht. punkt 5.

* 1. *Informasjon til Kunde*

Distributør skal opplyse Kunde om at Verdipapirfondene leveres av Leverandør, om Distributør mottar vederlag, og eventuelt vederlagets størrelse i samsvar med gjeldende regelverk, jf. punkt 8.

Før Kunde inngår avtale om kjøp av Verdipapirfond, skal Distributør påse at Kunde mottar lovfestet Informasjonsmateriell samt informere Kunde om hvor ytterligere produktinformasjon er tilgjengelig. Distributør plikter samtidig å gjøre Kunde oppmerksom på den risiko som er forbundet med investeringen og at det ikke foreligger noen garanti for at Kunde får tilbake investert beløp eller garanti for fremtidig avkastning.

Distributør plikter å bruke det til enhver tid sist oppdaterte Informasjonsmateriell som er formidlet fra Leverandør. Distributør plikter å sikre at Distributørs egne tegningsblanketter og lignende til enhver tid inneholder korrekt og tilstrekkelig informasjon.

Distributør skal videreformidle til sine Kunder all informasjon som mottas fra Leverandør om endringer i fondets vedtekter eller andre vesentlige endringer. Distributørens Kunder skal gis mulighet til å stemme i tilfelle der Leverandør har innkalt til andelseiermøte ifm. vedtektsendringer eller fondsfusjon.

Distributør skal beregne og opplyse om produktkostnader og gebyrer som ikke inngår i nøkkelinformasjonsdokumentet i samsvar med gjeldende lov- og forskriftsbestemmelser.

* 1. *Ordreformidling og krav til minste tegningsbeløp*

Distributør skal løpende formidle ordrer om tegning og innløsning i Verdipapirfond via Custodian på den måte som er fastsatt av Leverandør i vedlegg 3.

Distributør plikter lojalt å følge de krav til Verdipapirfondenes og andelsklassenes minsteinnskudd slik det til enhver tid fremgår av Verdipapirfondenes vedtekter og/eller prospekt for hver enkelt rettighetshaver som oppføres i Distributørs kunderegister.

**EVENTUELL TEKST:** [Dersom fondets vedtekter og/eller prospekt har bestemmelser om flytting av andelseiers andelsverdi mellom klassene]

Dersom Verdipapirfondet har andelsklasser, plikter Distributør å gjennomføre periodiske kontroller minst [sett inn det som er avtalt / to ganger årlig] for å sikre at Kunder som er oppført i Distributørs kunderegister oppfyller kravet til Minsteinnskudd for de aktuelle klassene på kontrolltidspunktene.

Dersom Kundens sum kostpris på kontrolltidspunktet tilfredsstiller minstekravet i en (sammenlignbar) andelsklasse i samme Verdipapirfond med lavere forvaltningsgodtgjørelse, plikter Distributør å flytte kundens andelsverdi over i denne andelsklassen, i tråd med fondets vedtekter.

Dersom Kundens sum kostpris på kontrolltidspunktet ikke tilfredsstiller kravet til Minsteinnskudd i den aktuelle andelsklassen, skal Distributør flytte Kundens andelsverdi til en sammenlignbar klasse i samme Verdipapirfond der Kunden oppfyller kravet, i tråd med fondets vedtekter.

Distributør plikter å informere Kunden om flytting av andelsverdi så snart den er gjennomført.

* 1. *Kommersielle forhold*

Distributør har rett til å tilby Verdipapirfond til alle potensielle kunder innenfor den identifiserte målgruppen, jf. punkt 6.4, og i de markeder som fremgår av vedlegg 2. Distributør plikter å informere sine rådgivere om Avtalen med Leverandør, og plikter å bidra til at Verdipapirfondene gjøres tilgjengelig for Distributørs kunder, herunder også at Verdipapirfondene gjøres tilgjengelig i Distributørs eventuelle nettløsninger. Verdipapirfondene skal fremstilles på en korrekt og lojal måte.

Distributør kan ikke uten Leverandørs skriftlige forhåndssamtykke bruke Leverandørs forretningskjennetegn, varemerke eller logo, bortsett fra når dette skjer ved materiell som er utarbeidet av Leverandør.

* 1. *Kundekontroll mv.*

Distributør har ansvaret for å gjennomføre kontroll av Kunder i henhold til Avtalen og relevant regelverk, herunder hvitvaskingsregelverket. Distributøren skal sikre etterlevelse av alle regler med formål å forebygge og avdekke hvitvasking av penger og finansiering av terrorisme. Distributør skal ha egne prosedyrer og retningslinjer for å sikre at gjeldende finansielle sanksjons- og tiltaksforskrifter følges.

Distributør skal innberette opplysninger til Skatteetaten i henhold til forskrift til skatteforvaltningsloven om andelseiere og reelle rettighetshaveres finansielle forhold. Hvis disse er skattemessig bosatt eller hjemmehørende i en annen stat eller jurisdiksjon enn Norge, vil Skatteetaten videreformidle opplysningene til de respektive stater eller jurisdiksjoner etter reglene i FATCA (Foreign Account Tax Compliance Act), CRS (Common Reporting Standard) eller andre bilaterale skatteavtaler.

Distributør skal ha tilfredsstillende rutiner for å sørge for at innrapporterte opplysninger i tilknytning til kundekontroll som nevnt ovenfor er oppdaterte og korrekte. Distributør skal på forespørsel bekrefte at de har gjennomført kundekontroll som nevnt ovenfor.

Leverandør vil gjennomføre kundekontroll av Distributør, herunder løpende oppfølgning/Due Dilligence i samsvar med norsk regelverk og regelverket som gjelder i de jurisdiksjonene hvor Verdipapirfondene har markedsføringstillatelse. Distributør plikter å samarbeide med Leverandør om slike henvendelser.

* 1. *Kundeklager*

Distributør skal i henhold til relevant lovgivning innføre, gjennomføre og opprettholde effektive og transparente retningslinjer og rutiner for rask behandling av kundeklager, inkludert behandling av klager fra potensielle kunder. Distributør skal føre et register over mottatte klager og de tiltakene som treffes for å løse klagesakene.

Leverandøren skal snarest varsles skriftlig om klager som omfatter Leverandøren eller Verdipapirfond omfattet av denne Avtalen..

Dersom en av Partene mottar en klage som angår den andre Parten eller begge Partene, skal den andre Parten snarest varsles skriftlig om klagen.

* 1. *Krav til rutiner hos Distributør*

Distributør skal etablere og løpende oppdatere skriftlige rutiner for overholdelse av sine plikter i henhold til det til enhver tid gjeldende regelverk og denne Avtale. Leverandør har innsynsrett i Distributørens rutiner som angår denne Avtale, og Distributør plikter å oversende Leverandør kopi av disse på forespørsel.

* 1. *Overføring av direkteregistrerte andeler*

For å sikre korrekt skatterapportering, herunder ved andelseiers realisering av andeler, kan overføring av eksisterende andeler fra en direkteregistrert andelseier til Distributør bare gjennomføres dersom overføringen kan skje på en slik måte at relevant transaksjonshistorikk bevares.

* 1. *Plikter i forbindelse med andelseiermøte*

Distributør skal legge til rette for at andelseier kan avlegge stemme ved andelseiermøter, enten gjennom fullmakt til Distributør eller ved direkte stemmegivning. Dersom andelseier ønsker å avgi stemme direkte, skal Distributør bekrefte den aktuelle andelseiers beholdning i Verdipapirfondet overfor Leverandør.

* 1. *Informasjon om bakenforliggende andelseier*

I den grad Verdipapirfondets vedtekter har bestemmelser hvor bakenforliggende andelseiers beholdning er relevant – eksempelvis for tilgang til en andelsklasse, skal Distributør gi Leverandør nødvendig informasjon om slik beholdning.

* 1. *Overdragelse av rettigheter og plikter etter Avtalen*

Distributør har, med mindre annet er skriftlig avtalt, ikke anledning til å overdra rettigheter eller plikter etter Denne Avtale.

**Alternativ 1:** Dersom Distributør ønsker å benytte eventuelle underdistributører eller tilknyttede agenter til formidling av ordre i Verdipapirfond, skal disse på forhånd godkjennes skriftlig av Leverandør. Dersom Leverandør er tilknyttet en motpartsdatabase for distributøroppfølging, jf. punkt 6.1, er Distributør forpliktet til å påse at eventuelle underdistributører eller tilknyttede agenter har opprettet og til enhver tid oppdaterer en profil i den aktuelle motpartsdatabasen. Leverandør forbeholder seg retten til å nekte godkjennelse av underleverandører eller tilknyttede agenter dersom en slik profil ikke foreligger, eller tilbakekalle godkjennelsen dersom profilen bortfaller eller ikke holdes oppdatert.

Distributør er fullt ut ansvarlig for handlinger og unnlatelser foretatt av eventuell underdistributør og eller tilknyttede agenter som om handlingen eller unnlatelsen var foretatt av Distributør selv.

Distributør skal påse at eventuelle underdistributører eller tilknyttede agenter overholder samtlige plikter som tilligger Distributør etter denne Avtalen og det til enhver tid gjeldende regelverk. Distributør skal opptre aktsomt ved inngåelse av avtale med underdistributører og tilknyttede agenter. Slike avtaler skal inngås skriftlig og pålegge underdistributøren og tilknyttet agent minst tilsvarende oppgaver og ansvar som Distributør har etter denne Avtale.

Distributør skal gjennomføre kontroller av underdistributører og tilknyttede agenter, herunder påse at disse har de nødvendige tillatelser og at det er etablert skriftlige rutiner for overholdelse av plikter. Videre er Distributør ansvarlig for løpende oppfølgning av underdistributører og tilknyttede agenter.

Distributør plikter å rapportere videre til Leverandør et sammendrag av vesentlige funn i forbindelse med løpende oppfølgning av underdistributører og tilknyttede agenter på forespørsel.

**ALTERNATIV 2**: Dersom Distributør ønsker å benytte eventuelle underdistributører eller tilknyttede agenter til formidling av ordre i Verdipapirfond, skal Distributør videreformidle kontaktinformasjon for disse tilsvarende den informasjonen som er inntatt i vedlegg 1.

* 1. *Salg utenfor fast forretningssted*

Distributør skal ikke formidle Verdipapirfond utenfor Distributørens faste forretningssted. Distributør står imidlertid fritt til å formidle Verdipapirfond via fjernsalg, som definert i finansavtaleloven § 1-8(2).

1. **LEVERANDØRenS OPPGAVER OG ANSVAR**
	1. *Informasjonsmateriale og rapportering*

Leverandør skal utarbeide Informasjonsmateriell for de Verdipapirfond som omfattes av denne Avtale, og sørge for at Informasjonsmateriell gjøres tilgjengelig for Distributør, som nærmere presisert av Leverandør.

Leverandør skal sørge for at Distributør løpende får tilsendt rapporter og informasjon som påkrevd av den til enhver tid gjeldende lovgivning.

Leverandør plikter å gi Distributør informasjon om produktkostnader og gebyrer som ikke inngår i nøkkelinformasjonsdokumentet for UCITS i et standardisert format.

* 1. *Produktgodkjenningsprosessen mv.*

Leverandør skal gi Distributør opplysninger om produktgodkjenningsprosessen for Verdipapirfondene. Herunder skal Leverandør gi Distributør tilstrekkelige opplysninger om Verdipapirfond, inkludert en vurdering av den identifiserte målgruppen, samt eventuell negativ målgruppe for det enkelte Verdipapirfondet. Ved identifisering av målgruppe skal Leverandør ta hensyn til målgruppens eventuelle bærekraftsrelaterte mål.

Opplysningene skal være av en slik kvalitet at det er mulig for Distributør å forstå og anbefale eller selge Verdipapirfondet på riktig måte.

* 1. *Opplæring*

Leverandør skal på Distributørs forespørsel bistå med relevant opplæring av Distributør. Opplæringstilbudet skal avtales nærmere mellom Partene.

* 1. *Informasjon om endringer*

Leverandør har ansvar for å informere Distributør om eventuelle vesentlige endringer vedrørende Verdipapirfondene og/eller rutiner tilknyttet Verdipapirfondene. Informasjonen skal så langt som mulig gis i rimelig tid før endringene gjennomføres eller i henhold til lovregulerte frister. Leverandør kan kreve at Distributør behandler informasjonen omfattet av dette punkt som taushetsbelagt, både intern og eksternt.

* 1. *Særskilt om endring som følge av handelsmønstre*

Leverandør kan ut fra egen vurdering umiddelbart uten varsel endre tegnings- og/eller innløsningsvilkårene dersom Leverandør identifiserer handelsmønster i Verdipapirfondene som skader andre andelseiere eller Leverandør. Leverandør har samme rett til endring av nevnte vilkår med én måneds varsel dersom det identifiseres handelsmønster i Verdipapirfondet som medfører risiko for skade som nevnt i foregående punktum.

**Alternativ 1**

# OPPHØR AV AVTALE

Distributør plikter å ta inn i sin avtale med andelseier at andelseieren vil kunne bli pålagt å innløse sine andeler i Verdipapirfondet dersom Distributør for en eller annen grunn opphører å være nominee.

**Alternativ 2**

# omregistrering av Kunde

Dersom Kunde ønsker å avslutte sitt kundeforhold med Distributør og bli direkteregistrert i Leverandørs andelseierregister, skal Distributør og Leverandør samarbeide for å kunne gjennomføre en slik registreringsendring på beste måte.

Distributør skal ved avviklingen overføre nødvendig informasjon om transaksjoner og beholdning til Leverandør for å muliggjøre korrekt skatterapportering fremover.

Distributør skal bære Leverandørs direkte kostnader ved omregistreringen.

Distributør har bare adgang til å møte andelseiers krav om omregistrering med innløsningskrav i følgende situasjoner: (i) der en slik virkning av omregistrering på forhånd er skriftlig avtalt med andelseier, (ii) der forvaltningsselskapet skriftlig meddeler at de ikke ønsker at andelene overføres direkte til fondet, eller (iii) der andelseier ikke kvalifiserer til direkte tegning i det Verdipapirfondet andelseier har andeler i. Dersom andelseier kan opprettholde sin investering, men i en annen andelsklasse, skal andelseiers beholdning flyttes til relevant andelsklasse.

1. **TAUSHETSPLIKT**

Partene har taushetsplikt overfor utenforstående med hensyn til opplysninger de får gjennom samarbeidet vedrørende forretningsmessige eller øvrige forhold knyttet til Leverandør, Distributør eller til Leverandørs øvrige samarbeidsparter og som ikke er offentlig kjent. Distributør og Distributørens ansatte er videre underlagt lovfestet taushetsplikt om det de måtte få kjennskap til om Leverandørens kunder.

Partene er enige om å holde innholdet i denne Avtale konfidensielt.

Taushetsplikten gjelder også etter denne Avtales opphør.

Taushetsplikten medfører ingen begrensning i Partenes lovbestemte opplysnings/- og eller rapporteringsplikt eller plikt til å etterkomme pålegg fra offentlige myndigheter i medhold av likningsloven, verdipapirfondloven eller annen relevant lovgivning med tilhørende forskrifter.

1. **immaterielle eiendeler**

Leverandør har alle rettigheter til metoder, systemer, programmer og dokumentasjon og annet som benyttes, eventuelt er eller blir utviklet for å oppfylle samarbeidet. Dette gjelder uavhengig av om Distributør i avtaleperioden har dekket en del av de faste kostnadene tilknyttet dette.

Distributør er forpliktet til å påse at ikke noen av Distributørens ansatte eller forretningsforbindelser opparbeider rettigheter i strid med Leverandørs rettigheter. Dette gjelder ikke systemer ervervet eller utviklet av Distributør og som kun er til bruk for Distributør.

1. **ERSTATNING og regress**
	1. *Erstatning*

En Part kan kreve erstatning for det direkte tap som følge av den annen Parts uaktsomme avtalebrudd. Erstatningsplikten omfatter ikke slikt tap som etter alminnelige kontraktsrettslige prinsipper er indirekte tap. Indirekte tap kan likevel kreves dekket dersom tapet skyldes grov uaktsomhet eller forsett hos den misligholdende Part.

* 1. *Fremsetting av krav*

Den Part som vil kreve erstatning, skal underrette den andre Parten skriftlig om dette innen rimelig tid etter at Parten fikk eller burde ha fått kunnskap om de forhold som ligger til grunn for kravet.

Dersom en av Partene søker regress hos den andre Parten i medhold av punkt 12.3, er det tilstrekkelig at Parten underretter den andre Parten skriftlig om regresskravet innen rimelig tid etter at krav er fremmet mot Parten, og Parten har fått kjennskap til de forhold som er nødvendig for å vurdere hvorvidt vilkårene for regress er til stede.

* 1. *Regress*

Partene forbeholder seg retten til å søke regress hos den andre Part for krav som fremmes fra tredjemann, og som skyldes forhold den andre Part er ansvarlig for.

Hver av Partene plikter å underrette den andre Part skriftlig om eventuelle innkomne erstatningskrav fra Kunder før det treffes avgjørelse i saken.

1. **Samarbeidsforum**

Partene skal opprette et samarbeidsforum som skal bestå av minst én representant fra hver Part (Samarbeidsforum). Samarbeidsforum skal avholde møte en gang pr. år med mindre annet avtales. Formålet med Samarbeidsforum er å diskutere forhold av betydning for oppfyllelse av Avtalen.

1. **OPPHØR AV AVTALE OG MISLIGHOLD**
	1. *Oppsigelse*

Denne Avtale løper inntil den sies opp av en av Partene med tre - 3 - måneders skriftlig varsel.

Leverandør har rett til å si opp denne Avtale med umiddelbar virkning dersom mer enn 50 prosent av aksjene/eierandelene i Distributør skifter eier. Som eierskifte skal regnes (frivillig eller ufrivillig) overdragelse av eierandel av enhver art, fisjon, fusjon eller tilsvarende egenkapitalendringer som innebærer slik endring i eierskap. Tilsvarende rett skal gjelde dersom Distributør avhender vesentlige deler av sin virksomhet til tredjepart. Videre har Leverandør rett til å si opp denne Avtale med umiddelbar virkning dersom andelseiernes interesser tilsier det.

Leverandør har likeledes rett til å si opp denne Avtale med umiddelbar virkning dersom Distributør avvikler sin rolle som kontofører for Kundene.

* 1. *Mislighold*

Dersom en av Partene misligholder sine forpliktelser i henhold til denne Avtale, kan den annen Part skriftlig meddele en frist på 30 dager for å rette opp forholdet. Hvis misligholdet ikke er rettet innen denne fristen, kan den annen part heve Avtalen med øyeblikkelig virkning.

Dersom en av Partene vesentlig misligholder sine forpliktelser i henhold til denne Avtale, kan den annen Part heve Avtalen med øyeblikkelig virkning. Som vesentlig mislighold regnes blant annet:

* en Part, åpner gjeldsforhandlinger, slås konkurs, blir satt under administrasjon eller innleder akkordforhandlinger, eller det forekommer hendelse som er likestilt med slike forhold;
* en Part blir fratatt eller leverer tilbake sin konsesjon eller blir avviklet;
* en Part, herunder avdekket i en tilsynsrapport, har begått eller begår vesentlige og/eller alvorlige brudd på lover, lovpålagte plikter eller relevante bransjenormer;
* en Part eller dens representanter opptrer på en måte som etter den annen parts mening vesentlig svekker den tillit og aktelse som er nødvendig for en forsvarlig utøvelse av representasjonsretten for den annen part;
* det avdekkes uheldig handelsmønster som ikke er rettet innen en på forhånd skriftlig meddelt rimelig frist.
	1. *Situasjonen etter at Avtalen er sagt opp og frem til utløp av oppsigelsesperioden*

Avtalen med tilhørende rettigheter og plikter gjelder frem til utløpet av oppsigelsesperioden.

Partene skal utarbeide en felles plan for avviklingsfasen med sikte på at Kundene ikke blir skadelidende og at Kundene fortsatt betjenes på en tilfredsstillende måte i denne fasen. Planen skal omfatte underretting til Kundene, formidling av Verdipapirfond i oppsigelsesperioden mv.

Der Distributør er fratatt eller leverer tilbake sin konsesjon, skal utarbeidelsen av avviklingsplan som nevnt igangsettes umiddelbart etter at Finanstilsynet har meddelt slikt tilbakekall, uavhengig av om Finanstilsynets vedtak påklages til Finansdepartementet. Dersom Distributør etter Leverandørs mening ikke i rimelig grad sørger for å ivareta Kundenes interesser ved utarbeidelsen av avviklingsplan, kan Leverandør kreve at Distributør utleverer registeret over de Kundene som er registrert på Forvalterkontoen som føres av Custodian i Leverandørs andelseierregister. Dette for at Leverandør skal kunne henvende seg direkte til Distributørs Kunder. Slik utlevering kan dog ikke kreves før vedtak om inndragelse av Distributørs konsesjon er endelig. Leverandørs kostnader i forbindelse med ivaretagelse av Distributørs Kunder – herunder nødvendige portokostnader – betales av Distributør.

* 1. *Situasjonen etter opphør av Avtalen*

Leverandør vil fortsette å rapportere løpende til Distributør i henhold til gjeldende lovgivning, så lenge Distributør på vegne av Kunder står oppført i Leverandørs andelseierregister på Forvalterkonto ført av Custodian. Distributør skal tilsvarende fortsatt oppfylle sine forpliktelser i henhold til gjeldende regelverk om forvalterregistrering.

Distributør plikter å påse at Distributør ikke lenger fremstår som formidler av Verdipapirfondene. Dette innebærer blant annet å:

* fjerne enhver referanse til Leverandør og/eller Verdipapirfondene fra sine nettsider og markedsføring – og informasjonsmateriell; og
* opplyse Kunder som søker informasjon om Verdipapirfondene at Distributør ikke lenger er formidler av Verdipapirfondene.
1. **FORCE MAJEURE**

Det anses ikke som et mislighold av denne Avtale dersom en av Partene forhindres i å oppfylle sine forpliktelser på grunn av forhold som etter gjeldende rett er å anse som force majeure. Forhindres gjennomføringen av samarbeidet på grunn av slike omstendigheter i mer enn tre måneder, har en Part likevel rett til å si opp denne Avtale med to ukers skriftlig varsel.

# MEKLING

Dersom det ikke oppnås enighet i Samarbeidsforum og endelig beslutningsmyndighet ikke er tillagt den ene Part i henhold til Avtalen, har hver av Partene rett til å kreve at det skal oppnevnes en uavhengig meklingsperson. Meklingspersonen skal sammen med Samarbeidsforum diskutere saken og søke å medvirke til enighet.

Dersom Partene ikke blir enige, kan hver av Partene kreve at meklingspersonen avgir en bindende uttalelse som løser det konkrete spørsmål. Kravet skal fremsettes skriftlig. Dersom den annen Part ønsker å motsette seg at meklingspersonen avgir bindene uttalelse, må han, innen 14 dager etter å ha mottatt kravet fra den annen Part reise voldgiftssak i henhold til punkt 16.

Partene deler omkostningene til meklingspersonen med en halvpart hver.

**ALTERNATIV 1:**

# Tvisteløsning

Denne Avtale reguleres av norsk rett.

Dersom det ikke lykkes Partene å løse en tvist i minnelighet, skal den henvises til voldgift.  Voldgiftsretten skal bestå av én person utpekt av sorenskriveren i [ x ]. Dersom tvistegjenstanden overstiger NOK 1 000 000 (en million) kan hver av Partene kreve at voldgiftsretten skal settes med tre medlemmer. I så tilfelle skal hver Part oppnevne et medlem og de to oppnevnte skal utpeke det tredje medlemmet som blir voldgiftsrettens leder. Ved uenighet om tvistegjenstandens verdi, har Leverandør endelig avgjørelsesmyndighet.

En eventuell voldgiftssak, dens innhold og eventuell voldgiftsavgjørelse skal behandles konfidensielt, og Partene forplikter seg til å inngå konfidensialitetsavtale for dette formål dersom voldgiftssak oppstår.

Voldgiftsretten skal settes i [ x ].

For øvrig gjelder lov om voldgift av 14. mai 2004 nr. 25 for voldgiftsrettens behandling av tvisten.

**ALTERNATIV 2:**

# LOVVALG OG VERNETING

Denne Avtale er underlagt norsk rett. Enhver tvist med utspring i denne Avtale som ikke kan løses i minnelighet skal avgjøres av norske domstoler. Partene vedtar [ x ] Tingrett som rette verneting.

1. **IKRAFTTREDELSE.**

Denne Avtale trer i kraft fra siste signeringsdato.

Denne Avtale erstatter fra ikrafttredelsestidspunktet alle tidligere avtaler om distribusjon av fond mellom Partene.

Sted/Dato: Oslo, \_\_\_\_\_\_\_\_\_\_\_\_\_\_\_\_ Sted/Dato:,\_\_\_\_\_\_\_\_\_\_\_\_\_\_

for DISTRIBUTØR SOM BENYTTER CUSTODIAN for FONDSFORVALTNINGSSELSKAP

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn Navn

Tittel Tittel

**Vedlegg 1 – Kontaktpersoner**

**Leverandør**

|  |  |
| --- | --- |
|  |  |

|  |  |
| --- | --- |
| **Kontaktpersoner** | Hovedansvarlig kontaktperson |
|  |
| Back-Office/regnskap/rapportering |  |  |

**Distributør**

|  |  |
| --- | --- |
|  |  |

|  |  |
| --- | --- |
| **Kontaktpersoner** | Navn:Tel:    +(47) Mob: +(47) E-mail:  |
| Back-Office/regnskap/rapportering |  |

**Vedlegg 2 – Verdipapirfond og andelsklasser som omfattes av avtalen**

**Vedlegg 3: Rutiner og retningslinjer for effektuering av ordrer gjennom Custodian**

**VEDLEGG 4 TIL AVTALE OM DISTRIBUSJON AV VERDIPAPIRFOND**

mellom

**DISTRIBUTØR SOM BENYTTER CUSTODIAN org.nr. 123 456 789**

(heretter benevnt ”Distributør”)

og

**FONDSFORVALTNINGSSELSKAP, org.nr. 123 456 789**

(heretter benevnt ”Leverandør”)

**Registrering i motpartsdatabase**

Verdipapirforskriften oppstiller en rekke krav til både Leverandør og Distributør.

For å forenkle, administrere og automatisere Leverandørs oppfølging av Distributør i størst mulig grad samt sikre gjensidig informasjonsutveksling som nevnt i Avtale om distribusjon av verdipapirfond, er Partene enige om å ta i bruk egnede motpartsdatabaser til dette formålet. Leverandør står fritt til å velge andre egnede motpartsdatabaser til bruk for formålet.

Distributør forplikter seg til enhver tid å opprettholde en oppdatert profil i følgende motpartsdatabaser fra følgende aktører:

Sted/Dato: Oslo, \_\_\_\_\_\_\_\_\_\_\_\_\_ Sted/Dato:,\_\_\_\_\_\_\_\_\_\_\_\_

DISTRIBUTØR SOM BENYTTER CUSTODIAN FONDSFORVALTNINGSSELSKAP

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn Navn

Tittel Tittel

**Vedlegg 5 - Tillatelser**

**Tillatelse fra Finanstilsynet**

[Klipp inn fra Finanstilsynet.no – konsesjonsregisteret]

**Kopi av Distributørs FATCA registrering/GIIN nr.**

[Klipp inn fra https://apps.irs.gov/app/fatcaFfiList/flu.jsf]

**Vedlegg 6 - Signaturliste**

#### Vedlegg 7: Custodian som kan benyttes for avtalen

**VEDLEGG TIL DISTRIBUSJONSAVTALE MELLOM**

mellom

**DISTRIBUTØR SOM BENYTTER CUSTODIAN org.nr. 123 456 789**

(heretter benevnt ”Distributør”)

og

**FONDSFORVALTNINGSSELSKAP, org.nr. 123 456 789**

(heretter benevnt ”Leverandør”)

#### Custodians SOM KAN BENYTTES FOR AVTALEN

Distribusjonen etter denne Avtale skjer etter en ordning hvor Distributør formidler Verdipapirfond gjennom utvalgte institusjoner underlagt offentlig tilsyn som står oppført som nominee i andelseierregisteret til Leverandørs verdipapirfond i henhold til det til enhver tid gjeldende regelverk om forvalterregistrering. Disse institusjonene skal ha egne avtaler med Leverandør om å stå oppført som nominee i Leverandørs andelseierregister på vegne av Distributør i Verdipapirfond formidlet av Distributør og eventuelt andre.

Partene er enige om at følgende institusjoner kan benyttes som Custodians for Avtalen:

* **<Custodian company A>, LEI code <XXXXXXXXXXXXXXXXXXXX>**
* **<Custodian company B>, LEI code <YYYYYYYYYYYYYYYYYYYYY>**

Institusjonene i listen ovenfor omtales samlet eller hver for seg som Custodian i denne Avtale.

Distributør kan ikke benytte annen Custodian enn det som fremgår ovenfor uten at dette på forhånd er godkjent av Leverandør. Ved slike endringer skal dette vedlegget oppdateres og signeres på nytt av begge Parter.

Ved en eventuell oppsigelse av avtale mellom Leverandør og en av Custodians som spesifisert ovenfor, skal den aktuelle Custodian ikke lenger kunne benyttes som forvalter/nominee for Avtalen. Ved slike endringer skal dette vedlegget oppdateres og signeres av begge parter.

Sted/Dato: Oslo, \_\_\_\_\_\_\_\_\_\_\_\_\_ Sted/Dato: ,\_\_\_\_\_\_\_\_\_\_\_\_

DISTRIBUØR SOM BENYTTER CUSTODIAN FONDSFORVALTNINGSSELSKAP

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn Navn

Tittel Tittel